Vika 38

Samandráttur.

Línuskip. Eitt er á Íslandsrygginum og eitt norðanfyri. Bæði eru akkrát byrjaði túr, so vantandi koma tey ikki inn fyrr enn síðst í vikuni ella fyrst í aðru viku. Restin liggur við bryggju, men helst fer okkurt avstað í næstum. Trý frystilínuskip eru á Føroya Banka og fimm eru á ytru leið. Eitt er við Ísland.

Útróður: Streymurin er góður alla vikuna. Veðri verður brúkiligt fyrst í vikuni, men meira umskiftandi seinni í vikuni. Nakað av útróðri verður, men fiskaríið er vánaligt. Fáa mest av hýsu.

Djúpvatnstrolarar: Ein er á svartkalvaveiðu í bretskum sjógvi og kemur møguliga at landa síðst í vikuni. Ein liggur við bryggju og ein frystitrolari fiskar svartkalva í Eysturgrønlandi.

Partrolarar: Fimm pør eru til fiskarí og koma tey flestu at landa í vikuni. Øll fiska upsa, men fáa eisini nakað av hvítum fiski. Smáligt fiskarí. Tvey pør fiska gulllaks.

Trolbátar: Tveir eru norðanfyri og fiska mest av hýsu, toski og so nakað av flatfiski. Ein er á Skeivabanka, hann fær mest havtasku og nakað av upsa og longu. Allir landa í vikuni. Vatandi fer onkur avstað í vikuskiftinum.

Garnaskip: Tvey garnaskip fiska svartkalva. Fiskaríð er brúkiligt. Tvey fiska havtasku. Misjavnt fiskarí. Øll garnaskipini landa í vikuni.

Heinta veðri her

Heinta alla metingina her

 **Mett nøgd**

 Nógv Miðal Lítið

|  |  |  |  |  |
| --- | --- | --- | --- | --- |
| **Toskur** | Frá línuskipum, trol og útróðrabátum og sum hjáveiða frá øðrum skipabólkum. |  |  | X |
| **Hýsa** | Frá línuskipum, trol og útróðrabátum og sum hjáveiða frá øðrum skipabólkum. |  | X |  |
| **Hvítingur** | Mest sum hjáveiða |  |  | X |
| **Upsi** | Nakað av upsa frá partrolarunum |  |  | X |
| **Brosma** | Mest sum hjáveiða |  |  | X |
| **Longa** | Nakað frá línuskipum, trolarum og sum hjáveiða frá øðrum skipabólkum. |  | X |  |
| **Kongafiskur** | Mest sum hjáveiða. |  |  | X |
| **Steinbítur/Liri** | Mest sum hjáveiða. |  |  | X |
| **Havtaska** | Frá tveimum garnaskipum, trolbátum og sum hjáveiða frá ørðum skipabólkum. |  | X |  |
| **Kalvi** | Mest sum hjáveiða. |  |  | X |
| **Svartkalvi** | Svartkalvi frá tveimum garnaskipum, einum trolara og sum hjáveiða frá ørðum skipabólkum. |  | X |  |
| **Reyðsprøka** | Frá trolbátum og sum hjáveiða frá øðrum skipabólkum. |  | X |  |
| **Tunga** | Frá trolbátum og sum hjáveiða frá øðrum skipabólkum. |  | X |  |
| **Blálonga** | Bara sum hjáveiða |  |  | X |